CELEX: 62011CA0604
Language: da
Date: 2013-05-30 00:00:00
Title: Sag C-604/11: Domstolens dom (Fjerde Afdeling) af 30. maj 2013 — Genil 48, S.L. og Comercial Hostelera de Grandes Vinos, S.L mod Bankinter SA og Banco Bilbao Vizcaya Argentaria, SA (anmodning om præjudiciel afgørelse fra Juzgado de Primera Instancia n °12 de Madrid — Spanien) (Direktiv 2004/39/EF — markeder for finansielle instrumenter — artikel 19 — god forretningsskik ved ydelse af investeringsservice til kunder — investeringsrådgivning — anden investeringsservice — forpligtelse til at foretage en egnetheds- og hensigtsmæssighedsvurdering — kontraktmæssige konsekvenser af manglende overholdelse af denne forpligtelse — investeringsservice, der indgår som en del af et finansielt produkt — swap-aftaler beregnet til at beskytte mod udsving i renten på finansielle produkter)

3.8.2013   
            
            
               DA
            
            
               Den Europæiske Unions Tidende
            
            
               C 225/16
            
         Domstolens dom (Fjerde Afdeling) af 30. maj 2013 — Genil 48, S.L. og Comercial Hostelera de Grandes Vinos, S.L mod Bankinter SA og Banco Bilbao Vizcaya Argentaria, SA (anmodning om præjudiciel afgørelse fra Juzgado de Primera Instancia no 12 de Madrid — Spanien)
   (Sag C-604/11) (1)
   
   (Direktiv 2004/39/EF - markeder for finansielle instrumenter - artikel 19 - god forretningsskik ved ydelse af investeringsservice til kunder - investeringsrådgivning - anden investeringsservice - forpligtelse til at foretage en egnetheds- og hensigtsmæssighedsvurdering - kontraktmæssige konsekvenser af manglende overholdelse af denne forpligtelse - investeringsservice, der indgår som en del af et finansielt produkt - swap-aftaler beregnet til at beskytte mod udsving i renten på finansielle produkter)
   2013/C 225/25
   Processprog: spansk
   
      Den forelæggende ret
   
   Juzgado de Primera Instancia no 12 de Madrid
   
      Parter i hovedsagen
   
   
      Sagsøgere: Genil 48, S.L. og Comercial Hostelera de Grandes Vinos, S.L
   
      Sagsøgte: Bankinter SA og Banco Bilbao Vizcaya Argentaria, SA
   
      Sagens genstand
   
   Anmodning om præjudiciel afgørelse — Juzgado de Primera Instancia Madrid — fortolkning af artikel 4, stk. 1, nr. 1), og artikel 19, stk. 4, 5 og 9, i Europa-Parlamentets og Rådets direktiv 2004/39/EF om markeder for finansielle instrumenter, om ændring af Rådets direktiv 85/611/EØF, og 93/6/EØF samt Europa-Parlamentets og Rådets direktiv 2000/12/EF og om ophævelse af Rådets direktiv 93/22/EØF (EFT L 145, s. 1) — renteswap-aftaler indgået for at sikre sig mod udsving i den variable rente på andre finansielle produkter — egnethedstest
   
      Konklusion
   
   
               1)
            
            
               Artikel 19, stk. 9, i Europa-Parlamentets og Rådets direktiv 2004/39/EF af 21. april 2004 om markeder for finansielle instrumenter, om ændring af Rådets direktiv 85/611/EØF og direktiv 93/6/EØF samt Europa-Parlamentets og Rådets direktiv 2000/12/EF og om ophævelse af Rådets direktiv 93/22/EØF skal fortolkes således, dels at en investeringsservice alene indgår som en del af et finansielt produkt, hvis den udgør en integrerende del heraf på det tidspunkt, hvor dette finansielle produkt udbydes til kunden, dels at de bestemmelser i EU-lovgivningen og fælles europæiske standarder, som denne bestemmelse henviser til, skal gøre det muligt at foretage en risikovurdering af kunder og/eller indeholde oplysningskrav, der ligeledes omfatter den investeringsservice, der er en integrerende del af det omhandlede finansielle produkt, for at denne service ikke længere er omfattet af de forpligtelser, der er anført i nævnte artikel 19.
            
         
               2)
            
            
               Artikel 4, stk. 1, nr. 4), i direktiv 2004/39 skal fortolkes således, at der, hvis en kunde tilbydes en swap-aftale for at dække risikoen for udsving i renten på et finansielt produkt, som kunden har indgået aftale om, er tale om investeringsrådgivning som defineret i denne bestemmelse, for så vidt som anbefalingen om at indgå en sådan swap-aftale gives til denne kunde i dennes egenskab af investor, at den fremsættes som passende til nævnte kunde eller tager udgangspunkt i kundens egne omstændigheder, og at den ikke udelukkende udsendes via distributionskanaler eller til offentligheden.
            
         
               3)
            
            
               Det tilkommer hver enkelt medlemsstat i sin interne retsorden under overholdelse af ækvivalens- og effektivitetsprincippet at regulere de kontraktmæssige konsekvenser, det skal medføre, at et investeringsselskab, der udbyder en investeringsservice, ikke overholder de vurderingskrav, der er fastsat i artikel 19, stk. 4 og 5, i direktiv 2004/39.
            
         
      (1)  EUT C 32 af 4.2.2012.